ด่วน! อีลอน มัสก์ ยกเลิกซื้อ กิจการ ทวิตเตอร์ แล้ว
ล่าสุด อีลอน มัสก์ ประกาศยกเลิกดีลทวิตเตอร์อย่างเป็นทางการ  โดย อีลอน มัสก์ ให้เหตุผลว่าได้ขอข้อมูลบัญชีปลอมจากทางบริษัททวิตเตอร์เพื่อมาใช้ในการตัดสินใจซื้อกิจการไปตั้งนานแล้ว แต่ยังไม่ได้รับข้อมูลจากบริษัททวิตเตอร์ซักที
9 ก.ค. 2565

ล่าสุด อีลอน มัสก์ ประกาศยกเลิกดีลทวิตเตอร์อย่างเป็นทางการ
โดย อีลอน มัสก์ ให้เหตุผลว่าได้ขอข้อมูลบัญชีปลอมจากทางบริษัททวิตเตอร์เพื่อมาใช้ในการตัดสินใจซื้อกิจการไปตั้งนานแล้ว แต่ยังไม่ได้รับข้อมูลจากบริษัททวิตเตอร์ซักที
มาวันนี้ อีลอน มัสก์ ก็เลยยกเลิกดีลซะเลย
โดยมูลค่ากิจการทวิตเตอร์ที่ อีลอน มัสก์ ซื้อนั้นมีมากถึง 44,000 ล้านดอลลาร์สหรัฐ หรือคิดเป็นเงินไทย 1.57 ล้านล้านบาท
อีลอน มัสก์ จะซื้อที่ราคา 54.2 ดอลลาร์สหรัฐต่อหุ้น
แต่ล่าสุดก่อนหน้าที่ อีลอน มัสก์ ประกาศยกเลิกดีล ราคาหุ้นก็อยู่ที่ 36.81 ดอลลาร์สหรัฐ ต่ำกว่าราคาเสนอซื้อมาก ซึ่งสะท้อนถึงการที่ตลาดคาดหวังว่า ดีลจะไม่สำเร็จอยู่แล้ว
และหลังจากที่อีลอน มัสก์ ประกาศยกเลิกดีล ราคาหุ้นก็ได้ร่วงลงต่ออีก 5% จนเหลือ 35.04 ดอลลาร์สหรัฐ
โดยปัจจุบัน อีลอน มัสก์ ยังเป็นผู้ถือหุ้นใหญ่สุดในบริษัททวิตเตอร์ โดยเขาถือหุ้นอยู่ในบริษัทมากถึง 9.25% ซึ่งเขาซุ่มเก็บมาตั้งแต่ต้นปี ต้นทุนของเขาน่าจะอยู่ที่ช่วงราคา 33 - 39 ดอลลาร์สหรัฐ
เรียกได้ว่าก็ต้องติดตามกันต่อไปว่า อีลอน มัสก์ ยังคงจะถือหุ้นทวิตเตอร์ต่อไปหรือไม่ ถ้าหุ้นทวิตเตอร์ร่วงลงต่อหนัก ๆ ก็อาจเป็นไปได้ว่า เขากำลังเทหุ้นทวิตเตอร์ทิ้งแล้ว นั่นเอง..
ติดตามข่าวเศรษฐกิจ ธุรกิจได้ใน Blockdit ดาวน์โหลดแอปที่ 
Reference: